Държавен вестник, бр. 96, 2012 г., стр. 155

БРОЙ  96	
Д Ъ Р Ж А В Е Н  В Е С Т Н И К 	
СТР.  155  
DEA анализ
Получените резултати за ВиК отрасъла в 
България според DEA анализа за относителна 
техническа ефективност са значително по-ни­
ски от други страни в Европа. В същото време 
има негативна тенденция в отчетените нива 
на средна техническа ефективност за отрасъла 
през последните три години.
Направените анализи не доказват връзка 
между големината на дружествата и постигна­
тото ниво на техническа ефективност. 
Постигнатите по-високи цени също не се 
отъждествяват с постигане на по-високи резул­
тати на техническа ефективност, като в много 
случаи се наблюдава точно обратният резултат. 
Идентифицират се „луфтове“ или преразход 
на ресурс главно по отношение на числеността 
на персонала.
Финансово състояние 
Съществува голяма концентрация на нете­
кущи активи в малък брой дружества. 
Балансовата стойност на активите на голяма 
част от предприятията от отрасъла отдавна 
е изостанала от пазарните стойности или на 
новоизградени активи от аналогичен тип. Това 
прави невъзможно възстановяването на амор­
тизираните активи само със средства от фонд 
амортизационни отчисления, като средствата 
стигат основно за ремонтни дейности и се раз­
чита на принципалите да осигурят финансиране 
за проектите. 
Неизпълнението на инвестиционните про­
грами в утвърдените бизнес планове е огромно, 
като за 2009 г. изпълнението е над 80 %. 
Краткосрочните вземания имат най-голям 
дял в текущите активи при всички оператори, 
като повишаващите му се стойности при малките 
и големите ВиК дружества са неблагоприятни, 
тъй като това показва затруднения при събиране 
на вземания от клиенти.
Дългосрочните пасиви на ВиК дружествата 
намаляват през 2008 и 2009 г. спрямо 2007 г. 
Изключение от тази тенденция са много голе­
мите оператори поради нарастване на правител­
ствените дарения, предоставени от държавни и 
общински органи на властта, включително чрез 
усвояване на средства по програми на Евро­
пейския съюз, свързани с активи, дарения чрез 
прехвърляне на имоти, машини и съоръжения 
към дружеството и/или чрез финансиране на 
дейности по изграждане на активи.
Задължения за такса водоползване имат 
големите и много големите дружества, като 
сумите нарастват за анализирания период, 
особено 2008 г. спрямо 2007 г. Тези задължения 
формират относително малък дял в структурата 
на текущите пасиви на посочените два типа 
дружества. Допуска се, че стойността на този 
пасив е значително по-голяма, защото посоче­
ните данни са изчислени само въз основа на 
информация от няколко дружества, които изрич­
но са извели тези пасиви в отделен параграф. В 
масовия случай ВиК дружествата отчитат тези 
пасиви в параграф „други данъчни задължения“ 
или „други краткосрочни задължения“, което 
затруднява анализа на задълженията, свързани 
с такса водоползване.
Малките дружества имат най-голяма ефек­
тивност при предоставянето на ВиК услугите, 
измерена чрез разходи на един обслужван жител. 
Те имат най-добри стойности на този показател 
за всички години от анализирания период, а през 
2009 г. се наблюдава дори намаление спрямо 
2008 г. Тъй като разходите рефлектират върху 
цените на ВиК услугите, то тези дружества 
имат най-ниските цени в страната. Получените 
резултати показват, че вместо да реализират 
икономии от мащаба и оттам с увеличаването 
на големината на дружествата да се увеличава 
тяхната ефективност, се наблюдава точно об­
ратната тенденция. 
По-висока разходна ефективност на малките 
ВиК дружества не води до положителен текущ 
годишен финансов резултат. Една от причините 
е възможността общинските ръководства да 
възлагат задачи на ВиК дружествата извън оби­
чайната им дейност, като например ремонтни 
работи на общински обекти, възстановяване 
на настилки и др. 
Приходите от оперативна дейност формират 
между 98,1 и 99,7 % от общите приходи на ВиК 
дружествата и изцяло определят състоянието и 
тенденциите при общите приходи. В рамките 
на анализирания тригодишен период приходите 
на всички оператори се увеличават, като тази 
тенденция е най-силно изразена при много 
големите ВиК оператори.
През последните три години задлъжнялостта 
на дружествата постоянно нараства.
Оператори на хидромелиоративни и хидро­
енергийни системи и съоръжения
Използваемостта на капацитета на хидро­
мелиоративните системи за последните десет 
години е под 10 %, което се дължи на драстич­
ното намаление на засети поливни култури и 
промяна на структурата им.
Дружеството „Напоителни системи“ из­
питва сериозна потребност от квалифициран 
персонал в централното управление и особено 
в клоновете си.
По отношение на финансовото състояние 
на „Напоителни системи“ – ЕАД, са иденти­
фицирани два основни проблема: нарастващи 
несъбираеми вземания и ненавременно и 
непълно превеждане на държавната субсидия 
за вменените му по закон дейности, свърза­
ни с отводняване и предпазване от вредното 
въздействие на водите. За да финансира тези 
дейности, дружеството насочва средства, полу­
чени от търговската си дейност. Съчетаването 
на търговски по характер и субсидирани от 
държавата дейности създава предпоставки за 
неефективно управление и негативни финан­
сови резултати.
Предприятие „Язовири и каскади“ към 
НЕК ЕАД е добре екипирано и подготвено да 
изпълнява вменените му функции и предмет 
на дейност по отношение на техническа екс­
плоатация и поддържане на хидроенергийни 
системи и обекти. Липсата на самостоятелен 
баланс на Предприятието не позволява адек­
ватна оценка на финансовите потоци, свързани 
с тази дейност.